En els darrers anys s'han produït canvis significatius en la configuració de les competències del Departament de Benestar i Família.
Així, el Decret 68/2004, de 20 de gener, d'estructuració i de reestructuració de diversos departaments de l'Administració de la Generalitat de Catalunya, va establir en el seu Capítol 7 la creació de la Direcció General d'Actuacions Comunitàries i Cíviques, que assumia les funcions de les suprimides direccions generals de Serveis Comunitaris i d'Acció Cívica.
Per la seva banda, la Secretaria per a la Immigració s'adscrivia al Departament de Benestar i Família en virtut de l'establert a l'article 5 del Decret 168/2004, de 10 de febrer, de reestructuració parcial de diversos departaments de l'Administració de la Generalitat de Catalunya.
Finalment, es traspassaven les competències i les funcions en matèria de formació de persones adultes al Departament d'Educació de conformitat amb les previsions del Decret 282/2004, d'11 de maig, de reestructuració parcial dels departaments d'Educació i de Benestar i Família.
A les anteriors disposicions cal afegir necessàriament el desenvolupament en l'àmbit territorial de les competències de la Secretaria de Famílies i d'Infància, especialment pel que fa a la coordinació i gestió dels seus programes i actuacions, així com a l'execució de les polítiques del Departament de Benestar i Família en matèria de lluita contra la violència familiar.
Totes aquestes actuacions han suposat un impacte lògic en la distribució de les competències dels Serveis Territorials del Departament, i aconsellen la seva revisió i actualització de conformitat amb la realitat actual del Departament.
A més de les anteriors consideracions generals, el Departament ha afrontat una revisió en profunditat de l'estructura i funcions de la Direcció General d'Atenció a la Infància i a l'Adolescència, traspassada al Departament de Benestar i Família en virtut del Decret 284/2002, de 12 de novembre, d'estructuració i de reestructuració parcial de diversos departaments de l'Administració de la Generalitat de Catalunya.
Les anàlisis realitzades aconsellen una adequació de l'estructura orgànica d'aquesta Direcció General que permeti la seva adaptació a les noves necessitats i la situï en una posició òptima per donar resposta al seu objectiu de constituir el referent a Catalunya en matèria d'atenció a la infància i a l'adolescència.
Per aquest motiu, la nova organització amb què es dota aquesta Direcció General va més enllà d'una simple modificació del seu model estructural i persegueix una transformació que faci viable un entorn de canvi i una millora del model de gestió dels serveis socials en l'àmbit de la infància i l'adolescència.
Com a característica essencial d'aquest nou model cal destacar l'ampliació de l'àmbit d'actuació de la Direcció General, superant l'atenció fins ara centrada en els col·lectius amb alt risc social, i que passa a abastar l'atenció a la infància i a l'adolescència en general.
D'altra banda, la configuració de l'estructura actual de la Direcció General d'Atenció a la Infància i l'Adolescència es troba regulada en el Decret 372/2000, de 21 de novembre, d'estructuració de la Direcció General d'Atenció al Menor, aleshores adscrita al Departament de Justícia.
La present modificació estructural pretén corregir l'excés de centralització de funcions i competències present en l'esmentada configuració, així com les interferències funcionals identificades que condicionen la necessària agilitat en la tramitació dels processos.
En aquesta línia, s'estableix una descentralització del model de gestió en plena coherència amb l'estructura territorial del Departament, a l'hora que es potencien les funcions de planificació, avaluació i coordinació en els òrgans centrals de la Direcció General, amb la creació d'un òrgan actiu específic.
La nova estructura incorpora també una nova àrea funcional amb la missió d'impulsar el suport als joves tutelats i extutelats, i com a instrument necessari per a la coordinació i desenvolupament de les polítiques derivades del Pla Interdepartamental per a joves entre els 16 i els 20 anys.
La gestió descentralitzada de la Direcció General d'Atenció a la Infància i l'Adolescència es concreta en una potenciació dels òrgans específics adscrits als Serveis Territorials del Departament, com a conseqüència necessària de l'abast competencial transferit.
Així mateix, el nou model es vertebra en el territori a partir d'uns Equips Funcionals d'Infància, que constituiran el referent de l'Administració en la gestió i tramitació del cicle complet de l'expedient de protecció de cada menor des que ingressa en el sistema de protecció de la Direcció General, i que garantiran la unitat i coherència de la gestió territorial.
En els Serveis Territorials de Barcelona, aquest nou model de gestió territorial es concreta en la creació de dos òrgans diferenciats per als àmbits de Barcelona Ciutat i de Barcelona Comarques.
Això no obstant, la propera posada en marxa del Consorci per a la gestió dels serveis socials del municipi de Barcelona, creat per la Llei 22/1998, de 30 de desembre, de la Carta Municipal de Barcelona, obliga al fet que la nova estructura s'organitzi de forma adient per fer possible la transferència dels recursos materials i personals necessaris per al seu eficaç funcionament des del mateix moment de la seva constitució.
Per aquest motiu, i de forma excepcional i transitòria fins a l'entrada en funcionament de l'esmentat Consorci, s'ha considerat més adequada l'adscripció orgànica i funcional a la Direcció General d'Atenció a la Infància i l'adolescència de l'òrgan corresponent a l'àmbit territorial de Barcelona ciutat.
Per això, de conformitat amb el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta de la consellera de Benestar i Família i d'acord amb el Govern,
Direcció General d'Atenció a la Infància i l'Adolescència
Funcions i estructura de la Direcció General d'Atenció a la Infància i l'Adolescència
1.1 La Direcció General d'Atenció a la Infància i l'Adolescència, en l'àmbit de les competències atribuïdes al Departament de Benestar i Família, té les funcions següents:
a) Promoure i coordinar polítiques proactives i de foment de la convivència, de la tolerància i de la integració sociolaboral, així com del respecte als drets de la infància, per tal que els infants i adolescents assoleixin el millor grau de benestar i desenvolupament possibles en el seu procés de consolidació de l'autonomia personal.
b) Planificar, dirigir i executar les competències atribuïdes a la Direcció General en matèria de menors en situació de risc social.
c) Protegir i tutelar els menors desemparats, assumir la seva guarda en els supòsits establerts per les lleis, i executar les mesures d'atenció proposades per a cada un d'ells.
d) Promoure programes d'orientació i integració social dels menors tutelats i extutelats per majoria d'edat i d'inserció sociolaboral a partir dels setze anys, així com actuacions encaminades a millorar la capacitació del jove, en relació amb l'adquisició i desenvolupament de competències socials i laborals.
e) Implementar les recomanacions de l'Observatori dels Drets de la Infància, òrgan consultiu adscrit al Departament de Benestar i Família a través de la Direcció General, i donar-ne la informació i la difusió adients.
f) Promoure sistemes de gestió i comunicació adients per tal de garantir que l'actuació de la Direcció General resulti el més eficient possible per als ciutadans.
g) Exercir les altres facultats que li atribueixin les lleis i les disposicions vigents.
1.2 De la Direcció General d'Atenció a la Infància i l'Adolescència depenen els òrgans següents:
a) Subdirecció General d'Atenció a la Infància i l'Adolescència.
b) Àrea de Suport als Joves Tutelats i Extutelats.
Funcions i estructura de la Subdirecció General d'Atenció a la Infància i l'Adolescència
2.1 La Subdirecció General d'Atenció a la Infància i l'Adolescència té les funcions següents:
a) Donar suport i assistència a la persona titular de la Direcció General en l'exercici de les seves funcions.
b) Establir i coordinar l'elaboració de criteris homogenis d'actuació dels diferents òrgans, àrees funcionals i personal tècnic de la Direcció General, així com fer el seguiment de la seva implantació.
c) Promoure i coordinar la planificació i l'avaluació de programes i sistemes de gestió i d'atenció adreçats a menors en risc social i a la infància en general.
d) Supervisar la preparació de propostes per a l'elaboració de catàlegs de prestacions, de la cartera de serveis i del mapa de recursos en l'àmbit de competències de la Direcció General.
e) Planificar i coordinar els procediments per a l'assignació dels recursos en el conjunt d'àmbits territorials per a una millor eficiència de la gestió.
f) Impulsar l'elaboració dels criteris jurídics d'actuació, així com de les disposicions normatives, circulars i instruccions en l'àmbit de competències de la Direcció General, i coordinar la gestió dels expedients juridicopatrimonials dels menors.
g) Supervisar l'elaboració de la proposta d'avantprojecte de pressupost de la Direcció General, així com la seva posterior execució.
h) Vetllar per l'aplicació a la Direcció General de les polítiques del Departament de Benestar i Família en matèria de gestió dels recursos humans, prevenció de riscos laborals i vigilància de la salut, així com col·laborar en el desenvolupament de les relacions laborals.
i) Fer el seguiment i el control de la gestió de compres i subministraments, de la contractació administrativa i de la tramitació de les subvencions.
2.2 De la Subdirecció General d'Atenció a la Infància i l'Adolescència depenen els òrgans següents:
b) Servei de Planificació i Avaluació.
c) Servei de Gestió Administrativa.
d) Servei d'Atenció a la Infància i l'Adolescència de Barcelona Ciutat.
El Servei de Suport Jurídic té les funcions següents:
a) Assessorar i donar suport jurídic a la Direcció General i a l'Observatori dels Drets de la Infància en tots els assumptes de la seva competència i vetllar per l'adequació a la legalitat de les actuacions de l'esmentada Direcció General.
b) Establir els criteris jurídics dels òrgans i àrees funcionals del Departament competents en matèria d'infància i adolescència, i les directius d'actuació quant al desemparament, la guarda i custòdia dels menors en alt risc.
c) Promoure i coordinar la realització d'estudis, informes i altres activitats relacionades amb l'assessorament jurídic en matèria d'atenció i protecció dels menors.
d) Revisar i preparar els esborranys de disposicions normatives, instruccions i circulars en matèries pròpies de la Direcció General i donar-los la tramitació corresponent.
e) Supervisar i gestionar les propostes de resolució de recursos administratius, reclamacions prèvies a la via judicial, civil o laboral, reclamacions de responsabilitat patrimonial i procediments de revisió d'ofici dels actes administratius sobre les matèries que siguin competència de la Direcció General.
f) Revisar jurídicament els convenis que afectin la Direcció General i, si s'escau, preparar-los.
g) Disposar la recopilació i arxiu de les disposicions normatives, jurisprudència i doctrina científica, relacionades amb matèries pròpies de la Direcció General.
h) Dirigir i coordinar les actuacions relatives a la defensa del patrimoni dels menors tutelats, així com la gestió dels seus expedients patrimonials.
i) Emetre les directrius adequades per assegurar la unitat de criteris en relació amb la custòdia i arxiu dels expedients dels menors.
3.2 En l'exercici de les funcions de caràcter jurídic, el Servei de Suport Jurídic actua sota la coordinació de l'Assessoria Jurídica del Departament de Benestar i Família, d'acord amb l'àmbit funcional que per a aquesta preveu el Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels Serveis Jurídics de l'Administració de la Generalitat de Catalunya.
Funcions i estructura del Servei de Planificació i Avaluació
4.1 El Servei de Planificació i Avaluació té les funcions següents:
a) Fixar els criteris tècnics d'actuació de la Direcció General, avaluar la seva aplicació en relació amb els equips i recursos existents en el territori, així com elaborar protocols per a l'homogeneïtzació dels procediments de gestió.
b) Dirigir i coordinar les actuacions adients per a l'obtenció d'informació sobre les necessitats emergents i els recursos existents destinats a la infància i a l'adolescència, així com impulsar la realització i valoració de propostes de nous recursos per cobrir les necessitats dels menors tutelats per la Direcció General o que rebin atenció immediata per part d'aquesta.
c) Preparar propostes per a l'elaboració dels catàlegs de prestacions i de la cartera de serveis, així com impulsar i supervisar l'elaboració del mapa de recursos necessaris per a l'atenció dels infants i adolescents i planificar-ne les actuacions adients.
d) Dissenyar mitjançant els programes adients l'aplicació i la implementació de les recomanacions emeses per l'Observatori dels Drets de la Infància.
e) Coordinar l'elaboració dels programes d'atenció a la infància i l'adolescència en risc i la seva aplicació en els diversos òrgans competents del Departament, així com coordinar dins l'àmbit d'infància els programes conjunts amb altres departaments i administracions.
f) Dirigir i impulsar l'avaluació de les necessitats de formació dels equips professionals de la xarxa de protecció de menors, així com proposar l'elaboració dels programes formatius adients i col·laborar amb els òrgans competents del Departament en la seva preparació i execució.
g) Fer estudis i programes sobre la qualitat de vida de la infància i l'adolescència en general a Catalunya i col·laborar amb els departaments implicats en la implantació de mesures adreçades a aquest sector de població.
h) Dissenyar models d'avaluació i valorar la idoneïtat dels recursos i programes gestionats, així com la qualitat dels serveis prestats per la Direcció General.
i) Planificar i promoure l'elaboració dels programes sanitaris per a infants i adolescents en risc i coordinar l'actuació dels serveis mèdics prestats pels òrgans territorials.
4.2 Del Servei de Planificació i Avaluació depèn la secció següent:
4.3 La Secció d'Avaluació té les funcions següents:
a) Valorar les propostes de nous recursos per cobrir les necessitats dels menors tutelats per la Direcció General o que rebin atenció immediata per part d'aquesta.
b) Participar en l'avaluació de les necessitats de formació dels equips professionals de la xarxa de protecció de menors així com en la preparació i elaboració de les propostes dels programes formatius adients.
c) Avaluar l'aplicació dels programes d'atenció a la infància i a l'adolescència en risc elaborats per la Direcció General.
d) Reunir la informació necessària per conèixer les necessitats emergents i els recursos existents destinats a la infància i a l'adolescència en risc i també a la infància en general.
e) Proposar i implementar els models d'avaluació i col·laborar en la valoració de la idoneïtat dels recursos i programes gestionats, així com de la qualitat dels serveis prestats pels diferents òrgans, àrees funcionals i equips tècnics de la Direcció General.
f) Qualsevol altra funció de naturalesa anàloga que li encomani l'òrgan superior.
Funcions i estructura del Servei de Gestió Administrativa
5.1 El Servei de Gestió Administrativa té les funcions següents:
a) Gestionar els assumptes de recursos humans de la Direcció General sens perjudici de les competències que corresponen als altres òrgans del Departament.
b) Col·laborar en la negociació sindical amb els representants dels treballadors.
c) Donar suport als òrgans competents del Departament en la gestió de la prevenció i de la vigilància de la salut laboral.
d) Organitzar i controlar l'activitat econòmica dins l'àmbit de competències de la Direcció General i dels centres propis i controlar igualment l'inventari dels béns mobles.
e) Coordinar la preparació de propostes per a l'elaboració de l'avantprojecte de pressupost de la Direcció General, fer el seguiment de la comptabilitat pressupostària i analítica, supervisar els documents comptables i els fons d'habilitació i controlar els fons lliurats a les subhabilitacions.
f) Gestionar i supervisar les propostes dels expedients de compres de serveis i subministraments i altres despeses, sens perjudici de les competències que corresponen als altres òrgans del Departament.
g) Coordinar l'elaboració de propostes de subvencions, convenis i contractes administratius de la Direcció General i coordinar el corresponent seguiment econòmic.
h) Fer el seguiment del compliment de les obligacions contractuals dels centres de gestió delegada.
5.2 Del Servei de Gestió Administrativa depenen els òrgans següents:
a) La Secció d'Assumptes Econòmics.
b) La Secció de Programes de Foment i Assumptes Administratius.
5.3 La Secció d'Assumptes Econòmics té les funcions següents:
a) Preparar propostes per a l'elaboració de l'avantprojecte de pressupost de la Direcció General.
b) Elaborar i tramitar els documents comptables i dur la comptabilitat pressupostària i analítica de la Direcció General.
c) Gestionar els expedients de dietes del personal de la Direcció General i tramitar els documents comptables per al seu pagament.
d) Coordinar la distribució dels fons de maniobra de la Direcció General i de les diferents subhabilitacions.
f) Coordinar amb els diferents òrgans territorials competents en matèria d'atenció a la infància i l'adolescència el seguiment de l'execució del pressupost.
g) Tramitar els contractes de serveis i subministraments de la Direcció General i fer-ne el seguiment i recepció fins al seu pagament.
h) Col·laborar en el control i supervisió del manteniment de l'inventari dels béns mobles.
i) Elaborar propostes de contractes administratius de la Direcció General i coordinar el seu seguiment econòmic.
5.4 La Secció de Programes de Foment i Assumptes Administratius té les funcions següents:
a) Iniciar i fer el seguiment de la tramitació de les propostes de disposició de convocatòries de subvencions i de convenis amb altres administracions i ens autonòmics territorials, així com fer el seguiment de la seva execució.
b) Elaborar i fer el seguiment i la justificació dels convenis per al finançament dels serveis d'atenció als menors.
c) Gestionar i coordinar la tramitació de la signatura, justificació i pagament dels convenis amb altres administracions.
d) Supervisar el seguiment tècnic dels serveis i programes subvencionats d'atenció a la infància.
e) Fer el seguiment i l'avaluació de les convocatòries de subvencions.
f) Gestionar i coordinar l'atorgament, la justificació i el pagament de les subvencions a entitats.
Funcions i estructura del Servei d'Atenció a la Infància i l'Adolescència de Barcelona Ciutat
6.1 El Servei d'Atenció a la Infància i l'Adolescència de Barcelona Ciutat té, en aquest àmbit territorial, les funcions següents:
b) Promoure i coordinar l'elaboració de dades relatives a la infància del seu territori i dels recursos existents en el mateix pels seus índexs d'ocupació.
f) Coordinar l'atenció dels menors estrangers sense referents familiars que es troben en situació d'alt risc.
i) Controlar i fer el seguiment de l'aplicació per part dels equips tècnics dels criteris establerts per la Direcció General pel que fa al desemparament i a l'adopció de mesures de protecció de menors i gestionar les seves propostes.
j) Coordinar davant l'autoritat judicial les actuacions relacionades amb la guarda i tutela de menors i promoure quan correspongui la constitució de mesures judicials i la defensa jurídica dels menors tutelats.
6.2 Del Servei d'Atenció a Infància i l'Adolescència de Barcelona Ciutat depenen:
a) La Secció d'Atenció a menors estrangers sense referents familiars.
b) La Secció d'Atenció a menors de Barcelona ciutat.
6.3 La Secció d'Atenció a menors estrangers sense referents familiars té les funcions següents:
a) Prestar atenció directa i immediata de primera acollida als menors estrangers sense referents familiars en l'àmbit de Barcelona.
b) Avaluar la seva situació personal i sociofamiliar, formular les propostes d'actuació que s'escaiguin d'acord amb la legislació vigent, i gestionar-los la documentació necessària.
c) Tramitar-los les autoritzacions previstes en la legislació d'estrangeria que s'hagi de sol·licitar en interès d'aquests.
d) Fer el seguiment i control dels recursos i dels centres de primera acollida i donar-ne l'assessorament, orientació i informació adients.
e) Informar sobre la necessitat de recursos i, si s'escau, formular les propostes adients de recerca i de concertació de places.
f) Elaborar les dades estadístiques i els informes sol·licitats per la Direcció General.
g) Qualsevol altra funció de naturalesa anàloga que li encomani l'òrgan superior.
6.4 La Secció d'Atenció a menors de Barcelona ciutat té les funcions següents:
b) Garantir l'atenció dels menors presentats per via d'urgència i derivar-los als recursos adients.
c) Fer el seguiment respecte a l'aplicació per part dels equips tècnics dels criteris establerts per la Direcció General d'Atenció a la Infància i l'Adolescència pel que fa al desemparament i a l'adopció de mesures de protecció de menors.
d) Instruir i tramitar els expedients de protecció de menors i gestionar les propostes i mesures dels equips tècnics.
e) Participar en la gestió dels expedients patrimonials i les prestacions econòmiques que corresponguin als menors tutelats, així com dels ajuts a l'acolliment familiar.
f) Informar sobre la necessitat de recursos del seu territori i fer la proposta per a la recerca i concertació d'aquests, si s'escau.
g) Coordinar la gestió dels equips funcionals en matèria d'atenció a la infància i l'adolescència del seu àmbit territorial.
h) Elaborar i conèixer les dades relatives a la infància i els recursos existents en el seu àmbit territorial, així com els seus índexs d'ocupació.
i) Efectuar el seguiment i control dels recursos i dels centres d'atenció a la infància en el seu àmbit territorial.
j) Elaborar les dades estadístiques i els informes sol·licitats per la Direcció General d'Atenció a la Infància i l'Adolescència.
k) Qualsevol altra funció de naturalesa anàloga que li encomani l'òrgan superior.
Àrea de suport als joves tutelats i extutelats
L'Àrea de suport als joves tutelats i extutelats, amb rang orgànic de servei, té les funcions següents:
a) Dissenyar i coordinar l'execució dels programes d'orientació i integració social dels menors tutelats i extutelats i d'inserció sociolaboral a partir dels setze anys.
b) Coordinar el seguiment dels joves tutelats i extutelats que estan en els pisos assistits.
c) Donar suport tècnic, coordinar i supervisar les entitats col·laboradores d'aquesta àrea.
d) Fixar i avaluar els criteris educatius i funcionals dels recursos d'habitatge conveniats, així com avaluar els criteris d'eficàcia dels pisos i programes i proposar les modificacions que calguin.
e) Assegurar el seguiment socioeducatiu del jove extutelat durant l'any posterior a la seva sortida d'un Centre Residencial d'Acció Educativa.
f) Coordinar i implantar les mesures establertes en el Pla Interdepartamental per a joves en arribar a la majoria d'edat dirigit al col·lectiu de persones joves que necessitin inicialment un tracte especial a causa de la finalització de la protecció pública en arribar a la majoria d'edat.
g) Promoure l'execució de les actuacions i els programes necessaris que es derivin d'aquest Pla.
h) Qualsevol altra funció de naturalesa anàloga que li encomani el seu òrgan superior.
Òrgans territorials del Departament de Benestar i Família
8.1 El Departament de Benestar i Família i les entitats vinculades exerceixen les seves funcions en l'àmbit territorial mitjançant els Serveis Territorials del Departament de Benestar i Família.
8.2 El Departament de Benestar i Família s'estructura territorialment de la manera següent:
a) Els Serveis Territorials a Barcelona.
b) Els Serveis Territorials a Girona.
c) Els Serveis Territorials a Lleida.
d) Els Serveis Territorials de Tarragona.
e) Els Serveis Territorials a les Terres de l'Ebre.
f) Els Serveis Territorials a la Catalunya Central.
Àmbit territorial: comarques de l'Anoia, el Bages, el Berguedà, Osona i el Solsonès.
g) Els Serveis Territorials a l'Alt Pirineu i Aran.
Àmbit territorial: comarques de Era Val d'Aran, l'Alta Ribagorça, l'Alt Urgell, la Cerdanya, el Pallars Jussà i el Pallars Sobirà.
8.3 Els Serveis Territorials, amb rang orgànic de Subdirecció General, depenen orgànicament de la Secretaria General del Departament i funcionalment d'aquesta i dels altres òrgans directius del Departament en l'àmbit de les competències que tenen atribuïdes.
Funcions dels Serveis Territorials
Sota la direcció de la persona titular de la direcció dels Serveis Territorials, els Serveis Territorials del Departament de Benestar i Família exerceixen, en el seu àmbit territorial respectiu, les funcions següents:
a) Detectar i avaluar les necessitats i les demandes de prestacions socials de les persones i de les famílies, així com tenir coneixement dels recursos disponibles.
b) Impulsar i coordinar els programes i actuacions destinades a donar suport a les famílies i a la infància, en els respectius àmbits territorials.
c) Impulsar i coordinar en el seu àmbit territorial els programes i actuacions departamentals en matèria d'immigració, actuacions comunitàries i cíviques, així com les relatives a l'associacionisme i el voluntariat.
d) Informar i orientar les persones sobre les prestacions socials, econòmiques i de serveis de l'ICASS, així com dels drets que se'n puguin derivar.
e) Valorar l'estat de necessitat i gestionar l'atenció integral i continuada a les persones en el territori, d'acord amb les seves necessitats, i assignar les prestacions socials més adequades d'acord amb els recursos disponibles.
f) Coordinar i gestionar en els respectius àmbits territorials l'execució de les polítiques del departament en matèria de lluita contra la violència familiar.
g) Donar suport a l'organització territorial de l'Institut Català de l'Acolliment i de l'Adopció en l'exercici de les seves competències.
h) Participar en l'elaboració de l'avantprojecte de pressupostos del Departament i de les seves entitats vinculades i gestionar el pressupost assignat als Serveis Territorials.
i) Informar i proposar convenis del Departament que afectin persones jurídiques del seu àmbit territorial.
j) Organitzar i fer la tramitació administrativa derivada de l'exercici de les seves funcions.
k) Tramitar els procediments de concessió o denegació de subvencions i ajuts en general, en els termes que estableixi la corresponent convocatòria pública.
l) Elaborar propostes de dotació del personal en el seu àmbit territorial, efectuar el control permanent d'aquestes dotacions i realitzar les gestions i els tràmits adients en l'àmbit de la gestió de personal per a la seva execució dins els límits establerts i d'acord amb la normativa vigent.
m) Gestionar i tramitar l'afiliació i la resta de moviments en el règim de la Seguretat Social de tot el personal dels respectius àmbits territorials, així com d'altres tràmits derivats de la contractació del personal laboral, així com les comunicacions de finalització de contractes o nomenaments.
n) Elaborar propostes de creació, posada en funcionament, ampliació, modificació o supressió de centres i d'establiments i serveis propis i coordinar la seva gestió en els respectius àmbits territorials.
o) Supervisar la situació material dels centres, establiments i serveis propis i dels subvencionats, així com col·laborar en el seguiment, la programació i l'execució anual de construccions i obres del Departament.
Funcions de la direcció dels Serveis Territorials
Correspon a les persones titulars de les direccions dels serveis territorials del Departament de Benestar i Família, en l'àmbit territorial respectiu, l'exercici de les funcions següents:
b) Participar en els òrgans de direcció del Departament.
c) Dirigir els òrgans sota la seva dependència, fent complir les directrius funcionals que emanen de les secretaries sectorials, direccions generals o entitats vinculades al Departament.
d) La coordinació amb altres òrgans i unitats administratives del Departament.
e) Vetllar per l'equilibri territorial en la distribució dels centres i establiments del Departament i entitats vinculades.
f) Vetllar per la correcta i coordinada prestació i planificació dels serveis del Departament a nivell territorial.
g) Impulsar el desplegament de les actuacions del Departament a nivell territorial.
h) Coordinar les actuacions dels serveis territorials amb altres nivells d'atenció social o xarxes assistencials, dins el seu àmbit d'actuació.
i) Exercir el comandament del personal que presti serveis en els serveis territorials, d'acord amb els criteris de la Secretaria General del Departament i segons la dependència funcional de les respectives secretaries sectorials i direccions generals.
j) Concedir els permisos i les llicències de tot el personal, llevat dels que tinguin repercussió econòmica, així com autoritzar les vacances, d'acord amb la normativa vigent.
k) Proposar l'assistència a cursos del personal en el marc del Pla de formació del Departament.
l) Proposar la incoació d'expedients disciplinaris en relació amb el personal del seu àmbit territorial.
m) Proposar la contractació de personal temporal i interí, així com l'ocupació de llocs mitjançant els sistemes extraordinaris de provisió, d'acord amb la normativa vigent.
n) Efectuar les diligències de presa de possessió i de cessament del personal interí.
o) Resoldre, quan correspongui, els procediments d'atorgament de prestacions en l'àmbit de benestar i família, o els recursos interposats.
p) Organitzar l'atenció i la informació en els respectius àmbits territorials sobre les prestacions i actuacions del Departament.
q) Qualsevol altra que li sigui encomanada pel secretari general.
Òrgans dels Serveis Territorials
11.1 Els Serveis Territorials de Barcelona s'estructuren en els òrgans següents:
c) El Servei d'Atenció a les Persones del Barcelonès.
d) El Servei d'Atenció a les Persones de les Comarques de Barcelona.
e) El Servei d'Atenció a la Infància i l'Adolescència de les Comarques de Barcelona.
11.2 Els Serveis Territorials de Tarragona, Girona i Lleida s'estructuren en els òrgans següents:
a) La Secció de Secretaria dels serveis territorials.
c) El Servei d'Atenció a les Persones.
d) El Servei d'Atenció a la Infància i l'Adolescència.
11.3 Els Serveis Territorials de les Terres de l'Ebre s'estructuren en els òrgans següents:
b) El Servei de Coordinació Territorial.
La Secció de Secretaria dels serveis territorials exerceix, d'acord amb els criteris de la Direcció de Serveis del Departament, les funcions següents:
a) Gestionar, tramitar i donar suport en els assumptes en matèria de personal competència de la direcció dels Serveis Territorials.
b) Gestionar el registre general i l'arxiu.
c) Coordinar els serveis generals, el manteniment i la seguretat de les dependències centrals dels Serveis Territorials.
d) Gestionar els fons de maniobra i tramitar els subministraments i pagaments, quan correspongui.
e) Gestionar i tramitar, quan s'escaigui, l'assignació i el lliurament als centres dels fons per finançar les despeses de funcionament i el control sobre la justificació d'aquestes.
f) Tramitar i proposar els expedients de caràcter econòmic dels centres i serveis, així com tramitar la gestió del pressupost.
g) Coordinar i administrar, quan correspongui, els serveis i centres.
h) Coordinar l'atenció i informació al públic a les dependències dels Serveis Territorials.
El Servei de Gestió Territorial té les funcions següents:
a) Coordinar i supervisar l'organització i el funcionament administratiu dels serveis territorials.
b) Donar suport a la persona titular de la direcció dels Serveis Territorials en l'exercici i la gestió de les funcions que no estiguin atribuïdes a altres òrgans.
c) Donar suport a la persona titular de la direcció dels Serveis Territorials en l'elaboració dels projectes d'inversió.
d) Gestionar els programes i les actuacions destinades a donar suport a les famílies i fer-ne el seguiment.
e) Gestionar en els respectius àmbits territorials l'execució de les polítiques del departament en matèria de lluita contra la violència familiar.
f) Coordinar i donar suport a les oficines de Benestar i Família ubicades en el seu territori pel que fa a les funcions que tenen atribuïdes.
g) Donar suport en la planificació territorial en matèria de serveis socials.
h) Proposar i gestionar en els respectius àmbits territorials les actuacions de foment arbitrades mitjançant convocatòries, convenis i/o ajuts adreçades a entitats i ens locals.
i) Assessorar i informar sobre la creació i funcionament de les entitats i establiments socials.
j) Coordinar i donar suport, en el seu àmbit territorial, a les actuacions cíviques i comunitàries, així com a les relatives a l'associacionisme i el voluntariat.
k) Donar suport, en el seu àmbit territorial, a les actuacions en matèria d'immigració.
l) Totes aquelles que li encomani la direcció dels Serveis Territorials.
Servei d'Atenció a les Persones
14.1 El Servei d'Atenció a les Persones, inclosos el Servei d'Atenció a les Persones del Barcelonès i el Servei d'Atenció a les Persones de les Comarques de Barcelona, tenen, en el seu àmbit territorial respectiu, les funcions següents:
a) Analitzar i aplicar els mecanismes necessaris per detectar i avaluar les necessitats i les demandes de les persones.
b) Organitzar i dur a terme la informació i l'orientació a les persones sobre les prestacions socials de l'ICASS, així com dels drets que se'n puguin derivar.
c) Dirigir i coordinar en els respectius àmbits territorials l'organització dels centres i unitats que efectuen l'atenció, la valoració, l'orientació i la qualificació de les persones amb disminució.
d) Tramitar i resoldre, quan correspongui, els procediments de prestacions per tal d'assegurar l'atenció integral i continuada de les persones en el territori i assignar els recursos més adequats en funció de les seves necessitats i d'acord amb els recursos disponibles.
e) Tramitar, fins a la proposta de resolució, les prestacions econòmiques d'assistència social.
f) Tramitar i proposar la resolució de les reclamacions i valorar els suggeriments que efectuïn les persones, en relació amb el seu àmbit d'actuació.
g) Tramitar i resoldre el reconeixement del grau de disminució, així com les reclamacions prèvies a la jurisdicció social que es formulin contra aquestes resolucions.
h) Coordinar-se amb els serveis socials d'atenció primària.
i) Aquelles altres funcions que li encomani la direcció dels Serveis Territorials.
14.2 En l'exercici de les funcions corresponents als anteriors apartats e) i g), en tant que competències atribuïdes per la legislació vigent a l'Institut Català d'Assistència i Serveis Socials, els Serveis d'Atenció a les Persones dels Serveis Territorials i el Servei de Coordinació Territorial de les Terres de l'Ebre actuaran sota la dependència de la Subdirecció General d'Atenció a les Persones de l'ICASS.
14.3 La resolució dels recursos en via administrativa que s'interposin contra els actes dictats en matèria de prestacions econòmiques d'assistència social correspondrà a la Direcció General de l'ICASS.
Estructura dels Serveis d'Atenció a les Persones
15.1 Del Servei d'Atenció a les Persones del Barcelonès en depenen els òrgans actius següents:
a) La Secció d'Informació i Orientació del Barcelonès.
b) La Secció de Valoració i Seguiment del Barcelonès.
15.2 Del Servei d'Atenció a les Persones de les Comarques de Barcelona en depenen els òrgans actius següents:
a) La Secció d'Informació i Orientació de les Comarques de Barcelona.
b) La Secció de Valoració i Seguiment de les Comarques de Barcelona.
15.3 Del Servei d'Atenció a les Persones dels Serveis Territorials de Girona, Tarragona i Lleida en depèn la Secció d'Informació, Valoració i Seguiment.
15.4 Els centres i les unitats que efectuen l'atenció, la valoració, l'orientació i la qualificació de les persones amb disminució depenen dels respectius òrgans territorials competents en matèria d'atenció a les persones.
Seccions d'Informació i Orientació
Les seccions d'Informació i Orientació del Barcelonès i de les Comarques de Barcelona tenen, en el seu àmbit territorial respectiu, les funcions següents:
a) Obtenir la informació necessària per poder valorar l'estat de necessitat de les persones.
b) Atendre les persones que demanen informació i orientació sobre prestacions socials, així com dels drets que se'n puguin derivar.
c) Obtenir la informació i documentació necessària per tramitar i elaborar la proposta de resolució de les prestacions, així com la proposta de resolució de les reclamacions i recursos.
d) Aquelles altres que li encomani l'òrgan superior jeràrquic.
Seccions de Valoració i Seguiment
Les seccions de Valoració i Seguiment del Barcelonès i de les comarques de Barcelona tenen, en el seu àmbit territorial respectiu, les funcions següents:
a) Valorar l'estat de necessitat de les persones i famílies, i fer-ne el seguiment i, quan escaigui, la revisió tècnica.
b) Proposar els recursos més adients per atendre l'estat de necessitat.
c) Aquelles altres que li encomani l'òrgan superior jeràrquic.
Seccions d'Informació, Valoració i Seguiment
Les seccions d'Informació, Valoració i Seguiment de Girona, Lleida i Tarragona tenen, en els seus àmbits territorials respectius, les mateixes funcions indicades en els dos articles anteriors.
Servei d'Atenció a la Infància i l'Adolescència
Els serveis d'Atenció a la Infància i l'Adolescència tenen, en els respectius àmbits territorials, les funcions següents:
b) Promoure i coordinar l'elaboració de dades relatives a la infància del seu territori i dels recursos existents en aquest pels seus índexs d'ocupació.
f) Coordinar en els respectius àmbits territorials l'atenció dels menors estrangers sense referents familiars que es troben en situació d'alt risc.
i) Controlar i fer el seguiment de l'aplicació per part dels equips tècnics dels criteris establerts per la Direcció General d'Atenció a la Infància i l'Adolescència pel que fa al desemparament i a l'adopció de mesures de protecció de menors i gestionar les seves propostes.
j) Coordinar davant de l'autoritat judicial les actuacions relacionades amb la guarda i tutela de menors i promoure quan correspongui la constitució de mesures judicials i la defensa jurídica dels menors tutelats.
Estructura del Servei d'Atenció a la Infància i l'Adolescència de les Comarques de Barcelona
Del Servei d'Atenció a la Infància i l'Adolescència de les Comarques de Barcelona, en depenen els òrgans següents:
a) La Secció d'Atenció a Menors de l'Àrea Metropolitana.
b) La Secció d'Atenció a Menors de Comarques.
Seccions dependents del Servei d'Atenció a la Infància i l'Adolescència de les Comarques de Barcelona
A les seccions d'Atenció a Menors dependents del Servei d'Atenció a la Infància i l'Adolescència de les Comarques de Barcelona els corresponen, en els respectius àmbits territorials, les funcions següents:
b) Avaluar la situació personal i sociofamiliar dels menors estrangers sense referents familiars, formular les propostes d'actuació que s'escaiguin d'acord amb la legislació vigent, i gestionar-los la documentació necessària.
c) Tramitar-los les autoritzacions previstes en la legislació d'estrangeria que s'hagin de sol·licitar en interès d'aquests.
d) Garantir l'atenció dels menors presentats per via d'urgència i derivar-los als recursos adients.
e) Fer el seguiment respecte a l'aplicació per part dels equips tècnics dels criteris establerts per la Direcció General d'Atenció a la Infància i l'Adolescència pel que fa al desemparament i a l'adopció de mesures de protecció de menors.
f) Instruir i tramitar els expedients de protecció de menors i gestionar les propostes i mesures dels equips tècnics.
g) Participar en la gestió dels expedients patrimonials i les prestacions econòmiques que corresponguin als menors tutelats, així com també els ajuts a l'acolliment familiar.
h) Informar sobre la necessitat de recursos del seu àmbit territorial i fer la proposta per a la recerca i concertació d'aquests, si s'escau.
i) Coordinar la gestió dels equips funcionals en matèria d'atenció a la infància i l'adolescència del seu àmbit territorial.
j) Elaborar i conèixer les dades relatives a la infància i els recursos existents en el seu àmbit territorial, així com els seus índexs d'ocupació.
k) Efectuar el seguiment i control dels recursos i dels centres d'atenció a la infància en el seu àmbit territorial.
l) Elaborar les dades estadístiques i els informes sol·licitats per la Direcció General d'Atenció a la Infància i l'Adolescència.
m) Qualsevol altra funció de naturalesa anàloga que li encomani l'òrgan superior.
Servei de Coordinació Territorial de les Terres de l'Ebre
Al Servei de Coordinació Territorial dels Serveis Territorials de les Terres de l'Ebre li correspon l'exercici de les funcions en matèria de gestió territorial, atenció a les persones i atenció a la infància i l'adolescència establertes als articles 13, 14 i 19 d'aquest Decret.
Es modifica l'apartat 2 de l'article 2 del Decret 2/1997, de 7 de gener, pel qual s'aprova el Reglament de protecció de menors desemparats i de l'adopció, el qual queda redactat de la manera següent:
La representació dels menors desemparats és exercida per la Direcció General d'Atenció a la Infància i l'Adolescència, mitjançant les persones titulars dels diferents òrgans territorials competents en matèria d'atenció a la infància i l'adolescència en els seus respectius àmbits territorials d'actuació."
Les funcions d'inspecció en l'àmbit de la infància i l'adolescència, així com les relatives a la inscripció en la Secció d'Atenció a la Infància i l'Adolescència del registre d'Entitats, Serveis i Establiments Socials seran exercides pel Servei d'Inspecció i Registre de la Direcció de Serveis.
A aquests efectes, s'adscriu al Servei d'Inspecció i Registre de la Direcció de Serveis la Secció de Registre i Inspecció de la Direcció General d'Atenció a la Infància i l'Adolescència.
Durant l'any 2006 s'ha d'aprovar el Decret d'estructuració i funcionament dels Serveis Territorials de la Catalunya Central i de l'Alt Pirineu i Aran i, si s'escau, adaptar l'estructura regulada en aquest Decret.
En virtut de les previsions d'aquest Decret, se suprimeixen de l'estructura de la Direcció General d'Atenció a la Infància i l'Adolescència i dels Serveis Territorials del Departament de Benestar i Família els òrgans següents:
e) Secció de Menors Indocumentats.
f) Secció de Recursos Comarcals.
g) Secció de Centres i Programes.
h) Secció de Recursos Municipals.
i) Secció d'Assumptes Administratius.
j) Secció Territorial d'Atenció a Infants i Adolescents de Girona.
k) Secció Territorial d'Atenció a Infants i Adolescents de Lleida.
l) Secció Territorial d'Atenció a Infants i Adolescents de Tarragona.
Les funcions descrites en aquest Decret s'han d'entendre sens perjudici de les que corresponen al Departament de la Presidència en l'àmbit de la Joventut.
L'estructura orgànica, en relació amb els òrgans actius dependents de les diferents unitats directives afectades, que preveu aquest Decret, es farà efectiva en la data d'aprovació de la corresponent modificació de la relació de llocs de treball.
Mentre no s'estructurin els Serveis Territorials a la Catalunya Central i a l'Alt Pirineu i Aran, mitjançant el decret a que fa referència la disposició addicional tercera del present Decret, les seves funcions seran exercides pels Serveis Territorials competents actualment per raó del territori.
Les persones que ocupen els llocs de comandament de les unitats afectades per aquest Decret seguiran exercint les seves funcions respectives mentre no s'adaptin els nomenaments o es proveeixin, si s'escau, els llocs de treball corresponents d'acord amb l'estructura regulada.
Les persones funcionàries i la resta de personal de l'Administració de la Generalitat de Catalunya que resultin afectats per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'imputaven, fins que no es proveeixin els llocs de treball corresponents d'acord amb la nova estructura.
Es deroga el Decret 409/2000, de 27 de desembre, de l'estructura territorial del Departament de Benestar i Família.
Es deroga el Decret 238/2001, de 28 d'agost, pel qual es crea la Delegació Territorial del Departament de Benestar i Família de les Terres de l'Ebre.
Es deroga la disposició addicional 7 del Decret 2/1997, de 7 de gener, pel qual s'aprova el Reglament de protecció de menors desemparats i de l'adopció.
Es deroga el Decret 372/2000, de 21 de novembre, d'estructuració de la Direcció General d'Atenció al Menor, així com qualsevol altra disposició d'igual o inferior rang que s'oposi al que aquest Decret estableix.
Es deroga l'article 76.6 del Decret 284/2002, de 12 de novembre, de reestructuració parcial de diversos departaments de l'Administració de la Generalitat de Catalunya.
Es faculta la persona titular del Departament de Benestar i Família per al desplegament i l'execució del que estableix aquest Decret.
Es faculta la persona titular del Departament d'Economia i Finances per realitzar les adaptacions pressupostàries necessàries per donar compliment al que disposa aquest Decret.